CELEX: 32020D0122
Language: el
Date: 2020-01-16 00:00:00
Title: Εκτελεστική απόφαση (ΕΕ) 2020/122 της Επιτροπής της 16ης Ιανουαρίου 2020 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και των Ηνωμένων Πολιτειών του Μεξικού σχετικά με την τροποποίηση των παραρτημάτων I και II της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών

29.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 23/1
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/122 ΤΗΣ ΕΠΙΤΡΟΠΗΣ
         της 16ης Ιανουαρίου 2020
         για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και των Ηνωμένων Πολιτειών του Μεξικού σχετικά με την τροποποίηση των παραρτημάτων I και II της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση 97/361/ΕΚ του Συμβουλίου, της 27ης Μαΐου 1997, σχετικά με τη σύναψη συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών (1), και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Η συμφωνία μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών (2) (στο εξής: συμφωνία) τέθηκε σε ισχύ την 1η Ιουλίου 1997.
                  
               
                     (2)
                  
                  
                     Σύμφωνα με το άρθρο 18 της συμφωνίας, η Ένωση και οι Ηνωμένες Πολιτείες του Μεξικού διαπραγματεύτηκαν συμφωνία υπό μορφή ανταλλαγής επιστολών προς αντικατάσταση των παραρτημάτων I και II της συμφωνίας, με σκοπό την επικαιροποίηση και τη διόρθωση των καταλόγων των προστατευόμενων αλκοολούχων ποτών.
                  
               
                     (3)
                  
                  
                     Η εν λόγω ανταλλαγή επιστολών θα πρέπει να εγκριθεί, εξ ονόματος της Ευρωπαϊκής Ένωσης.
                  
               
                     (4)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για τα αλκοολούχα ποτά,
                  
               ΑΠΟΦΑΣΙΖΕΙ:
         
            Άρθρο 1
            Εγκρίνεται, εξ ονόματος της Ευρωπαϊκής Ένωσης, η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και των Ηνωμένων Πολιτειών του Μεξικού που αντικαθιστά τα παραρτήματα I και II της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών.
            Το κείμενο της συμφωνίας υπό μορφή ανταλλαγής επιστολών, συμπεριλαμβανομένων των αντικατασταθέντων παραρτημάτων I και II, επισυνάπτεται στην παρούσα απόφαση.
         
         
            Άρθρο 2
            Το μέλος της Επιτροπής που είναι αρμόδιο για τη γεωργία και την αγροτική ανάπτυξη εξουσιοδοτείται να υπογράψει την ανταλλαγή επιστολών προκειμένου να δεσμευθεί η Ευρωπαϊκή Ένωση.
         
         
            Βρυξέλλες, 16 Ιανουαρίου 2020.
            
               
                  Για την Επιτροπή
               
               Janusz WOJCIECHOWSKI
               
                  Μέλος της Επιτροπής
               
            
         
         
            (1)  ΕΕ L 152 της 11.6.1997, σ. 15.
         
            (2)  ΕΕ L 152 της 11.6.1997, σ. 16.